Mak siaty

thumb|Pestovanie rôznych odrôd maku

**Mak siaty** (iné názvy pozri nižšie; lat. *Papaver somniferum*) je rastlinný druh z rodu mak (*Papaver*) z čeľade makovité (*Papaveraceae*).

Slúži ako liečivá rastlina, požívatina a na získavanie oleja (olejnina). Je to významný zdroj ópia, preto je v niektorých štátoch jeho pestovanie zakázané.  

## Názvy
Súčasný slovenský názov tohto druhu je **mak siaty**; tento názov sa vyskytuje od 20. rokov 20. storočia. Mimo taxonómie alebo staršie sa vyskytuje aj názov **[[mak]]** či **domáci mak**. Staršie názvy sú: *mak záhradný* (mak záhradný je dnes názov druhu *Papaver pseudoorientale*), *mak dobrý* a *mak snodarný*.

## Opis
Jednoročná rastlina s kvetmi, ktoré sú bielej, ružovej, červenej alebo fialovej farby.

## Dejiny
Mak sa využíva už niekoľko tisíc rokov. Najstaršie stopy dokladajúce jeho využívane pochádzajú zo 6.&nbsp;tisícročia&nbsp;pred&nbsp;Kr. z oblasti Stredomoria. O tisíc rokov neskôr sa v Mezopotámii využíval ako zdroj ópia. Niektoré civilizácie, ako napr. Egypťania, využívali ópium ako sedatívum.

V 9. storočí sa mak siaty dostal z oblasti Perzie na územie Číny, kde sa neskoršie, približne v 18. storočí, stalo ópium významnou silou ovplyvňujúcou spoločnosť.

## Obsahové látky
Mak siaty je bohatým zdrojom vápnika (obsahuje ho 12-násobne viacej ako kravské mlieko), ale aj iných minerálov, vitamínov a nenasýtených mastných kyselín.

100 gramov zrelého maku siateho obsahuje: 41,56 g tukov, 28,13 g sacharidov, 17,99 g bielkovín, 19,5 g vlákniny, minerály a vitamíny.

## V Česku
Na území Česka a aj Slovenska sa mak vo veľkom, ako olejnina, začal pestovať počiatkom 19.&nbsp;storočia po katastrofálnych škodách na olivových plantážach v južnom Francúzsku. V roku 1896 sa mak pestoval na ploche , s priemerným výnosom 0,71&nbsp;t/ha, najviac v stredných Čechách okolo Prahy a v okolí Tábora a Čáslavi. Do roku 1946 vzrástla plocha, na ktorej sa mak pestoval, na  a odvtedy postupne klesala na menej než 8&nbsp;000 v roku 1989, potom začala prudko vzrastať až k  v roku 1994. Ďalší prudký skok nasledoval po roku 2004 (hektárové výnosy 0,9&nbsp;t/ha) a v roku 2007 bolo makom osiatych temer  (0,58&nbsp;t/ha). Pestovanie maku postupne nahradilo plodiny regulované EÚ, ako je cukrová repa.

Medzi odrody vyšľachtené v Česku patrí Azur (pestovaný počas rokov 192873), Hanácký modrý (193480), Dubský stříbrošedý (1944), Modran (1969) a Amarin (1975). V poslednom čase sa podarilo vyšľachtiť veľa zaujímavých, predovšetkým bielosemenných odrôd pod názvom Sokol, Racek (2008), Orel (2008), ale i odrodu s okrovou farbou semena Redy. Z odrôd českého modrého maku sú pestované Orfeus (2009), Orbis (2012), Aplaus (2014), Opex (2015), Onyx (2016). Zo slovenského šľachtenia vznikli odrody Dubník (1985), Gerlach (1990), Albín (1991), Magik (1993), Opal (1995), Bergam (1998), Maratón (2000), Malsar a Major (2002).

náhľad|Makový závin

### Využitie
náhľad|Semená maku siateho
Takmer celá produkcia je určená pre potravinárstvo, makovina (Caput papaveris, Fructus papaveris maturity, t. j. čisté, vyklepané makovice so stopkou najviac 10 cm dlhou) sa využíva vo farmácii. Mak sa široko používa predovšetkým pri príprave makového pečiva. Viac než 4/5 produkcie sa exportuje, predovšetkým do slovanských krajín, kde je mak tradičnou pochúťkou. V západných štátoch sa makové produkty často považujú za nevhodné, pretože sa čiastočne mylne predpokladá, že obsahujú návykové látky (morfín a kodeín). 

V potravinárskom maku, ktorý sa pestuje v Česku, by však morfínu a kodeínu malo byť len nepatrné množstvo. Nedávny výskum uskutočnený lekárskym tímom fakultnej nemocnice v Plzni však naznačuje, že hodnoty týchto látok v krvi by mohli vo výnimočných prípadoch dosiahnuť hodnoty, ktoré síce k navodeniu euforického stavu ešte nevedú, ale mohli by postihnúť reakčnú rýchlosť vodiča. Pri hodnotení policajnou hliadkou by veľkých pojedačov makových koláčov preto mohlo čakať aj obvinenie z riadenia pod vplyvom omamných a psychotropných látok.

Pri zbere maku treba klásť dôraz na zrelosť semena. Nedozreté semeno maku môže obsahovať viac kodeínu, ktorý má sedatívne účinky.

## Galéria

Súbor:Makové pole mezi Runářovem a Jednovem, okres Prostějov.jpg
Súbor:Papaver somniferum field in France.jpg
Súbor:Papaver somniferum flowers.jpg
Súbor:Mohn z05.jpg
Súbor:Papaver somniferum FotoTakkk Hungary.jpg


## Referencie

## Iné projekty

## Zdroj

Kategória:Jedovaté rastliny
Kategória:Makovité
Kategória:Olejniny